Liggame langs N1 gevindFoto bloot ter illustrasie. (Argieffoto: Hansie Linde) Minstens vier liggame is Woensdagoggend langs die N1 naby Maraisburg aangetref. Onder die nooddienswerkers wat tans op die toneel is, is Emer-G-Med, wat in ŉ kort verklaring bevestig het dat vier mans noodlottige skietwonde opgedoen het. Die slagoffers is met paramedici se aankoms op die toneel dood verklaar. Lt.kol. Mavela Masondo, polisiewoordvoerder, kon nog nie vir kommentaar bereik word nie. Hy het egter op pad na die toneel met News24 gepraat en gesê dat die voorval moontlik die gevolg van voortslepende gevegte tussen Zama Zama-mededingergroepe kan wees. Drie liggame is glo ook vroeër die week in dieselfde omgewing gevind. Maroela Media sal meer inligting bekend maak sodra dit beskikbaar is.